CELEX: 32004R0849
Language: fi
Date: 2004-04-29 00:00:00
Title: Euroopan parlamentin ja neuvoston asetus (EY) N:o 849/2004, annettu 29 päivänä huhtikuuta 2004, yhteisistä siviili-ilmailun turvaamista koskevista säännöistä annetun asetuksen (EY) N:o 2320/2002 muuttamisesta (ETA:n kannalta merkityksellinen teksti)

30.4.2004          FI            Euroopan unionin virallinen lehti                       L 158/ 1
_______________________________________________________________________________
                                                      I
                                    (Säädökset, jotka on julkaistava)
        EUROOPAN PARLAMENTIN JA NEUVOSTON ASETUS (EY) N:o 849/2004,
                                 annettu 29 päivänä huhtikuuta 2004,
                      yhteisistä siviili-ilmailun turvaamista koskevista säännöistä
                        annetun asetuksen (EY) N:o 2320/2002 muuttamisesta
                                (ETA:n kannalta merkityksellinen teksti)
EUROOPAN PARLAMENTTI JA EUROOPAN UNIONIN NEUVOSTO, jotka
ottavat huomioon Euroopan yhteisön perustamissopimuksen ja erityisesti sen 80 artiklan 2 kohdan,
ottavat huomioon komission ehdotuksen,
ottavat huomioon Euroopan talous- ja sosiaalikomitean lausunnon1,
ovat kuulleet alueiden komiteaa,
noudattavat perustamissopimuksen 251 artiklassa määrättyä menettelyä2,
1
       Lausunto annettu 28. tammikuuta 2004 (ei vielä julkaistu virallisessa lehdessä).
2
      Euroopan parlamentin lausunto, annettu 11. maaliskuuta 2004 (ei vielä julkaistu virallisessa
      lehdessä) ja neuvoston päätös, tehty 29. huhtikuuta 2004.
 ---pagebreak--- 30.4.2004          FI           Euroopan unionin virallinen lehti                          L 158/ 2
_______________________________________________________________________________
sekä katsovat seuraavaa:
1)    Asetuksella (EY) N:o 2320/20021 säädetään yhdenmukaistetuista yhteisistä siviili-ilmailun
      turvaamista koskevista säännöistä.
2)    Asetuksen (EY) N:o 2320/2002 soveltaminen on osoittanut, että tarvitaan teknisiä muutoksia.
      Näillä muutoksilla ei pyritä muuttamaan asetuksen soveltamisalaa eikä niillä millään tavalla
      heikennetä siviili-ilmailun matkustajien turvallisuutta.
3)    Asetuksella (EY) N:o 2320/2002 sallitaan erilainen mutta riittävä turvallisuuden taso
      pienimmillä lentoasemilla. On johdonmukaista sallia sama riittävä turvallisuuden taso lennon
      kummassakin päässä.
4)    Asetus (EY) N:o 2320/2002 olisi muutettava vastaavasti,
OVAT ANTANEET TÄMÄN ASETUKSEN:
                                                 1 artikla
Muutetaan asetus (EY) N:o 2320/2002 seuraavasti:
1)    Lisätään 2 artiklaan seuraava:
      "4)   'merkityllä alueella' aluetta, joka on erotettu lentoaseman muista turvavalvotuista
            alueista kulunvalvonnan avulla."
1
      EYVL L 355, 30.12.2002, s. 1.
 ---pagebreak--- 30.4.2004            FI          Euroopan unionin virallinen lehti                           L 158/ 3
_______________________________________________________________________________
2)    Muutetaan 4 artikla seuraavasti:
      –      korvataan 3 kohta seuraavasti:
      "3.    Jäsenvaltion asianomainen viranomainen voi paikallisten riskien arvioinnin perusteella,
      ja jos liitteessä määriteltyjen turvatoimien soveltaminen saattaa olla epäsuhtaista tai jos niitä
      ei voida panna täytäntöön objektiivisista käytännön syistä, toteuttaa kansallisia
      turvatoimenpiteitä, jotka tarjoavat riittävän tasoisen suojan lentoasemilla,
      a)     joilla on vuosittain keskimäärin enintään kaksi kaupallista lentoa päivässä; tai
      b)     joilla harjoitetaan vain yleisilmailua; tai
      c)     joiden kaupallinen toiminta rajoittuu suurimmalta sallitulta lentoonlähtömassaltaan alle
             10 tonnin painoisiin tai vähemmän kuin 20 istuinpaikkaa käsittäviin ilma-aluksiin,
      tällaisten pienten lentoasemien erityisominaisuudet huomioon ottaen.
      Asianomaisen jäsenvaltion on ilmoitettava komissiolle näistä toimenpiteistä."
 ---pagebreak--- 30.4.2004          FI           Euroopan unionin virallinen lehti                         L 158/ 4
_______________________________________________________________________________
      –     lisätään kohta seuraavasti:
      "3 a) Mitä 3 kohdassa säädetään, voidaan myös soveltaa lentoasemien merkittyihin alueisiin,
      a)    joilla harjoitetaan vain yleisilmailua; tai
      b)    joiden kaupallinen toiminta rajoittuu suurimmalta sallitulta lentoonlähtömassaltaan alle
            10 tonnin painoisiin tai vähemmän kuin 20 istuinpaikkaa käsittäviin ilma-aluksiin.
      Merkitty alue on osoitettava lentoaseman turvaohjelmassa.
      Jokaisesta lentoaseman merkityltä alueelta lähtevästä lennosta on ilmoitettava
      kohdelentoasemalle ennen lennon saapumista."
3)    Korvataan 7 artiklassa sanat "auditoitava", "auditoinneissa", "tarkastajien" ja
      "auditointiraporteista" sanoilla "tarkastettava", "säännösten noudattamisen seurantatoimissa",
      "henkilöiden" ja "säännösten noudattamisen seurantaraporteista".
 ---pagebreak--- 30.4.2004           FI         Euroopan unionin virallinen lehti                             L 158/ 5
_______________________________________________________________________________
4)    Muutetaan liite seuraavasti:
      –     lisätään 5.2 kohtaan kohta seuraavasti:
      "3.   Vapautukset
            Edellä 4.1 kohdan 3 kohdassa tarkoitettujen henkilöiden ruumaan meneviin
            matkatavaroihin voidaan soveltaa erityisiä turvatarkastusmenettelyjä tai ne voidaan
            vapauttaa turvatarkastusmenettelystä."
      –     korvataan 7.3 kohdan 1 kohdan b alakohdan loppu seuraavasti:
      "siten, että saadaan kohtuullinen varmuus siitä, ettei siihen sisälly lisäyksessä olevassa iv ja
      v kohdassa lueteltuja kiellettyjä esineitä, paitsi jos ne on ilmoitettu ja noudatetaan
      asianmukaisesti soveltuvia turvatoimenpiteitä; ja".
 ---pagebreak--- 30.4.2004        FI            Euroopan unionin virallinen lehti                             L 158/ 6
_______________________________________________________________________________
                                               2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu
Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Strasbourgissa 29 päivänä huhtikuuta 2004.
      Euroopan parlamentin puolesta                         Neuvoston puolesta
                Puhemies                                       Puheenjohtaja
                 P. COX                                       M. McDOWELL